b'\n_START_ARTICLE_\nRaku\xc5\xa1ev trg\n_START_PARAGRAPH_\nRaku\xc5\xa1ev trg je manj\xc5\xa1i trg v Mariboru, v obliki plo\xc5\xa1\xc4\x8dadi med Pre\xc5\xa1ernovo ulico in Razlagovo ulico, tik ob vhodu v dvorano Union. V neposredni bli\xc5\xbeini se nahaja trgovsko poslopje Modna hi\xc5\xa1a, dvorana RTS (nekdanje Kino gledali\xc5\xa1\xc4\x8de) in Ekonomsko-poslovna fakulteta, pred katero je postavljena tudi skulptura forme vive (avtor Graves Bradford). Pod njim se razprostira znamenita Vinagova klet._NEWLINE_Od leta 1971 nosi ime po Rudolfu Raku\xc5\xa1i (1893-1970), esperantistu ter strokovnjaku za stenografijo in strojepis, ki je po kon\xc4\x8danem u\xc4\x8ditelji\xc5\xa1\xc4\x8du napravil izpit za pou\xc4\x8devanje slovenske stenografije in leta 1926 \xc5\xa1e izpit za pou\xc4\x8devanje esperanta na srednjih \xc5\xa1olah. _NEWLINE_Raku\xc5\xa1ev trg naj bi se pona\xc5\xa1al s stalno razstavo, a kot park ni prav za\xc5\xbeivel. Leta 2001 so na trgu (v parku) odprli galerijo na prostem, delo akademskega kiparja Marjana Dreva.'